På 1990-tallet ble Törnqvist kjent med Gennadij Timtsjenko (engelsk transkripsjon Gennady Timchenko), russisk-armensk ingeniør med finsk statsborgerskap som også drev handel med russisk olje. Sammen med Gennadij Timtsjenko etablerte Törnqvist i 2000 firmaet Gunvor, og i 2002 flyttet de begge til Genève i Sveits og drev oljehandel derfra. Firmaet vokste svært raskt og håndterte etter fem år en tredel av den russiske oljeeksporten. I en artikkel om partnerne og firmaet i avisen ble fremgangen koblet til nære forbindelser med Vladimir Putin.